Staatsrede sal fokus op 'benarde ekonomie' | Maroela Media
Staatsrede sal fokus op 'benarde ekonomie'
Pres. Jacob Zuma. Foto: DoC
Die staatsrede wat volgende week deur pres. Jacob Zuma gelewer sal word, sal grootliks fokus op die ekonomie uit die aard van die "benarde ekonomiese situasie" in die land.
Die presidensie het Dinsdag gesê die voorbereiding vir die staatsrede, wat onder die tema "Saam beweeg ons Suid-Afrika vorentoe" gelewer sal word, is in volle gang. Die tema sal samewerking onder Suid-Afrikaners aanmoedig om 'n verenigde, demokratiese, nierassige, nierassistiese en vooruitstrewende Suid-Afrika te bou.
"As deel van die voorbereiding sal die president met die uitgebreide kabinet of lekgotla van vandag [Dinsdag] tot 5 Februarie in Pretoria vergader om die afgelope jaar in oënskou te neem en die prioriteite van die huidige jaar te bespreek," het die presidensie gesê.
Die kabinet-lekgotla volg op die lekgotla van die regerende party wat vroeër in Januarie plaasgevind het. "Die regerende partye het 2016 verklaar as die jaar vir die bevordering van mense se mag: Plaaslike regering is in jou hande," het die presidensie gesê.
"Gegewe die benarde ekonomiese situasie in die land, word daar verwag dat die lekgotla en staatsrede grootliks op die ekonomie sal fokus, veral die nasionale reaksie op die stadige ekonomiese groei en 'n hoogs beperkte fiskale omgewing."
Zuma se 2015-staatsrede is deur verskeie rolspelers as "'n sirkus" bestempel nadat EFF LP's hardhandig uit die parlement verwyder is toe hulle geëis het dat pres. Zuma verklaar wanneer hy die geld vir sy Nkandla-woning gaan terugbetaal. Die verwydering van die LP's is voorafgegaan deur 'n vertraging van verrigtinge nadat die selfoonsein in die parlement versper was en joernaliste nie inligting of berigte na buite kon stuur nie.
'Solidariteit maak kulturele vryheid 'n werklikheid'
Gedenkdiens vir gestorwe majoor
He He He!!!!!!!!!!! Ek sien hier kom weer n groot grap. Sal maar die popcorn en rooi koeldrank nader sleep.
Afgesien van al die kaders wat danksy 'Nambir Whan' se goedguns die laaste ou skraapseltjies uit hierdie droewe land se rommeltrog geniet, is dit te betwyfel of daar veel belangstelling in die hoofnar se sirkusoptrede sal wees.
Wonder of die toespraakskrywers hierdie keer weer die fout gaan maak om getalle en syfers in te sluit. Sal hoeka mos die wêreld onnodig kompliseer vir ons syfervaardige en poedelkaal prez.
Die prez se staatsrede moet heel eerste moet open met woorde soos:"Ek en die Anc het liederlik misluk met ekonomie deur die implementering van Vryheidsmanifes wat alles vernietig het." Ongelukkig gaan jy dit nie hoor nie.Hy gaan toneelspel uit die voonste rakke lewer met woorde soos:"We have a good story to tell!" Hy sal dan syfers aanhaal wat net hy weet waar hy en sy raadgewers dit kry! Almal gaan hom staande toejuig terwyl die prez op en af en nogmaals op en af (hou dit dop) sy bril skuif om die indruk te wek dat hy n professor is!… Lees meer »
Hy bedoel seker "so regeer EK Suid-Afrika agertoe"
Die bril regskuif is omdat hy vergeet het waar hy laas probeer lees het. Kan mos nie 'n toespraak uit die vuis lewer sonder 'n papier nie. Kom nou Mnr Maimane sit hom op sy plek hierdie keer. Ek hoop die EFF maak weer amok. Dit is nogal "sports".